Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: szabályairól szóló 2010. évi CIV. törvény, illetve ezek végrehajtása tárgyában kibocsátott jogszabály, médiaigazgatásra
Paragraph Index: 1703

50. Mûsorterjesztés: bármely átviteli rendszerrel megvalósuló elektronikus hírközlési szolgáltatás, amelynek során a médiaszolgáltató által elõállított analóg vagy digitális mûsorszolgáltatási jeleket a médiaszolgáltatótól az elõfizetõ, vagy felhasználó vevõkészülékéhez továbbítják, függetlenül az alkalmazott átviteli rendszertõl, és technológiától. Mûsorterjesztésnek minõsül különösen a mûsorszórás, a mûholddal végzett mûsorterjesztés, a hibrid üvegszálas-koaxiális átviteli rendszeren végzett mûsorterjesztés, emellett a médiaszolgáltatás Internet Protokoll segítségével történõ továbbítása valamely átviteli rendszeren, ha a szolgáltatás jellege, illetve feltételei megegyeznek a mûsorterjesztéssel, illetve ez helyettesíti a más módon megvalósított mûsorterjesztést. Mûsorterjesztésnek minõsül az olyan mûsorterjesztés is, amelyhez az elõfizetõ külön díj ellenében, vagy más elektronikus hírközlési szolgáltatás díjával csomagban értékesített díj ellenében férhet hozzá. A tíznél kevesebb vevõkészülék csatlakoztatására alkalmas átviteli rendszer segítségével történõ jeltovábbítás nem minõsül mûsorterjesztésnek.

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes